b"\n_START_ARTICLE_\nLibert\xc3\xa0 Emiliana\n_START_SECTION_\nHist\xc3\xb2ria\n_START_PARAGRAPH_\nNazione Emilia neix el 1994 quan un grup de membres de la Lega Nord decideix deixar el partit i comen\xc3\xa7ar-ne un altre a Bolonya que defensi l'autogovern de l'Em\xc3\xadlia, aix\xc3\xad com la seva cultura i la seva llengua. El partit es present\xc3\xa0 a diverses eleccions locals._NEWLINE_Libert\xc3\xa0 Emiliana, per la seva banda, comen\xc3\xa7\xc3\xa0 el desembre de 1998, en aquest cas tamb\xc3\xa9 per una escissi\xc3\xb3 de la Lega Nord, alguns membres de la qual creien en la necessitat de la creaci\xc3\xb3 d'una nova for\xc3\xa7a pol\xc3\xadtica que defens\xc3\xa9s l'Em\xc3\xadlia. L'abril del 1999 el partit comen\xc3\xa7a a introduir-se a l'Alian\xc3\xa7a Lliure Europea (ALE), i el juny del mateix any es presenta a les eleccions europees juntament amb el Partito Sardo d'Azione aix\xc3\xad com a diverses eleccions locals amb resultats de fins al 30% dels vots a To\xc3\xa2n._NEWLINE_El juliol de 1999 ambd\xc3\xb3s partits s'uneixen en confederaci\xc3\xb3. L'octubre del mateix any, el partit va treballar juntament amb el moviment autonomista de Romanya Rumagna."